section_heading: NK Omladinac u HNL-u
paragraph_text: Financiranje kluba tijekom 1990. -tih pa do danas najvećim dijelom je osigurano iz proračuna Općine Koška i sponzorstvom raznih tvrtki u kojima rade bivši igrači. Za prijevoz igrači koriste vlastite automobile bez ikakve naknade. Trenutačno Izvršni odbor kluba čini mlada garnitura nekadašnjih igrača NK Omladinca, a predsjedničku funkciju obnaša Robert Jakovac. 31. kolovoza 2013. obilježeno je 50. godina od osnivanja kluba svečanom Skupštinom kluba i velikom feštom uz pečenog vola s ražnja i zabavnim programom.